การรถไฟแห่งประเทศไทย ตั้งคณะทำงานหารือร่วมกับทีมอัยการสูงสุด กรมบัญชีกลางและสำนักงบประมาณ หาขอสรุปแนวทางการจ่ายค่าเสียหายโฮปเวลล์
การรถไฟแห่งประเทศไทย ตั้งคณะทำงานหารือร่วมกับทีมอัยการสูงสุด กรมบัญชีกลาง และสำนักงบประมาณ หาขอสรุปแนวทางการจ่ายค่าเสียหายโฮปเวลล์ ให้แล้วเสร็จภายใน 180 วันนายกุลิศ สมบัติศิริ ปลัดกระทรวงพลังงาน ในฐานะประธานคณะกรรมการการรถไฟแห่งประเทศไทย หรือ รฟท. เปิดเผยถึงแนวทางการจ่ายค่าเสียหายให้บริษัทโฮปเวลล์ หลังศาลปกครองสูงสุด มีคำพิพากษาให้กระทรวงคมนาคม โดยการรถไฟแห่งประเทศไทย คืนเงินชดเชยจากการบอกเลิกสัญญาไม่เป็นธรรม ว่า ล่าสุดที่ประชุมคณะกรรมการ รฟท. เมื่อวันที่ 26 เมษายนที่ผ่านมา มีมติตั้งคณะทำงาน ขึ้นมา 1 ชุด ทำงานร่วมกับทีมอัยการสูงสุด กรมบัญชีกลาง และสำนักงบประมาณ เพื่อสรุปแนวทางการจ่ายชดเชยและวงเงินที่ชัดเจนเนื่องจากขณะนี้ตัวเลขที่จะชดเชย ยังไม่ชัดเจน รัฐเสีหายน้อยที่สุด โดยคณะทำงานชุดดังกล่าวจะมีการประชุมร่วมกันในวันจันทร์ที่ 29 เมษายนนี้ เพื่อเสนอให้คณะรัฐมนตรีรับทราบในวันอังคารที่ 30 เมษายนนี้อย่างไรก็ตามยอมรับว่า คำพิพากษา ดังกล่าวทำให้รฟท.มีภาระหนี้เพิ่มขึ้น ซึ่งกระทบต่อแผนฟื้นฟู รฟท.แน่นอน โดยจะรอตัวเลขมูลหนี้ค่าชดเชยที่ชัดเจนก่อน ซึ่งเบื้องต้นเห็นแล้วว่ามีหนี้ 1.2 หมื่นล้านบาท ซึ่งยังไม่รวมดอกเบี้ย ซึ่งเรื่องดังกล่างถือเป็นวาระสำคัญ ระหว่างนี้จะติดตามงานทุกสัปดาห์ คาดว่าแนวทางการแก้ไขจะมีความชัดเจนมากขึ้นในเดือนพฤษภาคมนี่ จากนั้นจะกำหนดกรอบเวลาในการดำเนินการ เพื่อให้ทันกับเวลา180 วันตามคำสั่งศาล